Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 715/11/8803	Košice II, XXXXX2012
EEČ : 2-64-239-2012

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: elektrikár
a
poškodeným:
1.	XXXXX
	dátum narodenia: XXXXX
	povolanie: XXXXX
Obsahom zmieru je:
a.	Peňažná suma určená na všeobecne prospešné účely: 75,00 € 
b.	Konkrétny adresát peňažnej sumy určenej na všeobecne prospešné účely: Obecný úrad XXXXX č. účtu: XXXXX 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: elektrikár
realizované policajtom Odb.kriminálnej polície OR PZ  XXXXX pod spisovou značkou XXXXX
V trestnej veci vedenej proti obvinenému XXXXX, nar. XXXXX pre prečin útoku na verejného činiteľa podľa § 323 ods. 1 písm. a/ Trestného zákona   na tom skutkovom základe, že

-dňa 22.10.2011 v čase okolo 18:00 hod. po tom, ako sa dopustil priestupku proti majetku a  to poškodením sklenených výplní na výkladoch Záložne XXXXX, XXXXX na ulici XXXXX bol pred uvedenou záložňou vyzvaný hliadkou PMJ v zložení ppráp. XXXXX a nstržm. XXXXX k tomu aby upustil od svojho protiprávneho konania a aby predložil svoj doklad totožnosti, na čo obvinený začal hliadke vulgárne nadávať, ako je to uvedené na č.l. 26 a 32 vyšetrovacieho spisu, že ich postaví do pozoru a že si to s nimi vybaví s XXXXX pomocou, pričom odmietol predložiť svoj doklad totožnosti a preto bol hliadkou opätovne vyzvaný aby upustil od svojho konania a hliadku nasledoval, kde počas presunu k služobnému motorovému vozidlu hliadke naďalej nadával, správal sa agresívne a snažil sa ju fyzicky napadnúť tak, že  do členov hliadky strkal rukami a odtláčal ich svojím bruchom, pritom fyzicky napadol jedného z jej členov a to nstržm. XXXXX tak, že ho päsťou udrel do spánkovej oblasti ľavej časti hlavy, čím mu spôsobil ľahké zranenie a  to pomliaždenie hlavy s postačujúcim jednorázovým ošetrením a preto boli voči obvinenému použité donucovacie prostriedky v snahe zabrániť mu v ďalšom útoku voči zasahujúcej hliadke
Odôvodnenie: 
Uznesením vyšetrovateľa Okresného riaditeľstva PZ - OKP  XXXXX sp. zn. ORP-XXXXX zo dňa XXXXX bolo vznesené obvinenie XXXXX pre vyššie uvedený prečin na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a poškodení P. XXXXX a  L. XXXXX uzavreli dňa XXXXX za prítomnosti probačného a mediačného úradníka na Okresnom súde Košice XXXXX dohodu o zmieri, v rámci ktorej poškodení nežiadali žiadnu náhradu škody, žiadali však ospravedlnenie od obvineného a prísľub do budúcna, že sa z jeho strany nebude takéto konanie opakovať.

Obvinený slobodne, vážne, zrozumiteľne a určito vyhlásil že spáchal skutok, za ktorý je stíhaný, svoje konanie oľutoval, poškodeným sa ospravedlnil a prisľúbil im že takéto konanie sa už nebude v budúcnosti opakovať, čo poškodení akceptovali a považovali za postačujúce. 

Dňa 14.02.2012 obvinený J. XXXXX zložil na účet Okresnej prokuratúry Košice XXXXX č. XXXXX peňažnú sumu vo výške 150,-€, určenú vo výške 75,-€ štátu na peňažnú pomoc poškodeným obetiam trestnými činmi a  vo výške 75,-€ v prospech Obecného úradu XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného, veľmi kladné hodnotenie zamestnávateľa a na jeho osobné a  majetkové pomery som dospel k záveru, že takýto spôsob rozhodnutia je dostačujúci, pričom využitie odklonu v trestnom konaní bude mať pozitívny motivačný stimul pre vyvarovanie sa podobných excesov v budúcnosti.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor